Foto: Index

KOLUMNIST Indexa Goran Vojković podnio je Ustavnom sudu zahtjev za ocjenom ustavnosti Zakona o postupku izvanredne uprave u trgovačkim društvima od sistemskog značaja za Republiku Hrvatsku, poznatijeg kao Lex Todorić.





Kako stoji u zahtjevu, predlaže pokretanje ocjene ustavnosti jer je Zakon protivan članku 49. Ustava Republike Hrvatske u kojem se ističe:

"Poduzetnička i tržišna sloboda temelj su gospodarskog ustroja Republike Hrvatske.



Država osigurava svim poduzetnicima jednak pravni položaj na tržištu. Zabranjena je zlouporaba monopolskog položaja određenog zakonom.



Država potiče gospodarski napredak i socijalno blagostanje građana i brine se za gospodarski razvitak svih svojih krajeva.



Prava stečena ulaganjem kapitala ne mogu se umanjiti zakonom niti drugim pravnim aktom. Inozemnom ulagaču jamči se slobodno iznošenje dobiti i uloženog kapitala".

Tekst se nastavlja ispod oglasa

Podsjetimo i kako je sudac Trgovačkog suda Mislav Kolakušić jučer, gostujući kod Aleksandra Stankovića, napomenuo da je lex Todorić katastrofalan zakon koji za cilj ima spašavanje samo jedne osobe - Ivice Todorića.



"Ovaj zakon nije u skladu s ustavom. Ovaj zakon je gori od onoga o predstečajnim nagodbama", rekao je, pa dodao: "Radi se o krađi. Ne štiti se dovoljno pravo vlasništva".

>> RAZVOJ SITUACIJE OKO AGROKORA PRATITE IZ MINUTE U MINUTU NA INDEXU.